(2)

il-punti 3.11., 3.12. u 3.13 jinbidlu b'dan li ġej: 3.11. Meta tiġi rreġistrata ħsara, il-manifattur għandu jidentifika l-ħsara permezz ta' kodiċi tal-ħsara adattat u li jkun konsistenti ma' dawk fl-ISO 15031-6:2010 “Road vehicles — Communication between vehicle and external test equipment for emissions-related diagnostics — Part 6: Diagnostic trouble code definitions”, relatati mal-“kodiċijiet dijanjostiċi tal-ħsarat tas-sistema relatati mal-emissjonijiet”. Jekk dan ma jkunx possibbli, il-manifattur jista' juża l-kodiċijiet dijanjostiċi tal-ħsarat tal-ISO DIS 15031-6:2010. B'mod alternattiv, il-kodiċijiet tal-ħsarat jistgħu jiġu kkompilati u rrappurtati skont l-ISO 14229:2006. Il-kodiċijiet tal-ħsarat għandhom ikunu aċċessibbli għalkollox permezz ta' tagħmir dijanjostiku standardizzat li jikkonforma mal-punt 3.9. Il-manifattur tal-vettura għandu jagħti lill-korp tal-istandardizzazzjoni nazzjonali d-dettalji ta' kull dejta dijanjostika marbuta mal-emissjonijiet, eż. PID's, moniter Id's tal-OBD, Id's tat-Test mhux speċifikati fl-ISO 15031-5:2011 jew fl-ISO 14229:2006, iżda marbuta ma' dan ir-Regolament. 3.12. L-interfaċċa tal-konnessjoni bejn il-vettura u t-tester dijanjostiku għandha tkun standardizzata u tissodisfa r-rekwiżiti kollha tal-ISO 19689:2016 “Motorcycles and mopeds — Communication between vehicle and external equipment for diagnostics — Diagnostic connector and related electrical circuits, specification and use” jew tal-ISO 15031-3:2004 “Road vehicles — Communication between vehicle and external test equipment for emissions-related diagnostics — Part 3: Diagnostic connector and related electrical circuits: specification and use”. Il-pożizzjoni ppreferuta ta' installazzjoni hija taħt il-pożizzjoni bilqiegħda. Kwalunkwe pożizzjoni oħra tal-konnekter dijanjostiku għandha tkun soġġetta għall-qbil mill-awtorità tal-approvazzjoni u tkun faċilment aċċessibbli mill-persunal tal-manutenzjoni iżda protetta kontra t-tbagħbis minn persunal mhux ikkwalifikat. Il-pożizzjoni tal-interfaċċa tal-konnessjoni għandha tkun indikata b'mod ċar fil-manwal tal-utent. 3.13. Sakemm tiġi implimentata sistema tal-OBD tal-istadju II għal vetturi tal-kategorija L fuq il-vettura, tista' tiġi installata interfaċċa tal-konnessjoni alternattiva fuq talba tal-manifattur tal-vettura. Meta tiġi installata interfaċċa tal-konnessjoni alternattiva bħal din, il-manifattur tal-vettura għandu jipprovdi bla ħlas lill-manifatturi tat-tagħmir tal-ittestjar id-dettalji dwar il-konfigurazzjoni tal-pinnijiet tal-konnekter tal-vettura. Il-manifattur tal-vettura għandu jipprovdi adapter li jippermetti l-konnessjoni ma' għodda ġenerika ta' skennjar. Adapter bħal dan għandu jkun ta' kwalità adattata għall-użu f'workshop professjonali. Dan għandu jiġi pprovdut, fuq talba, lill-operaturi indipendenti kollha b'mod mhux diskriminatorju. Il-manifatturi jistgħu jitolbu prezz raġonevoli u proporzjonat għal dan l-adapter, filwaqt li jitqiesu l-kostijiet addizzjonali kkawżati għall-klijent minħabba din l-għażla tal-manifattur. L-interfaċċa tal-konnessjoni u l-adapter ma jistgħu jinkludu l-ebda element ta' disinn speċifiku li jkun jeħtieġ validazzjoni jew ċertifikazzjoni qabel l-użu, jew li jirrestrinġi l-iskambju ta' dejta tal-vettura meta tintuża għodda ġenerika tal-iskennjar.”;